b'\n_START_ARTICLE_\nNaravni rezervat\n_START_PARAGRAPH_\nNaravni rezervat je obmo\xc4\x8dje geotopov, \xc5\xbeivljenjskih prostorov ogro\xc5\xbeenih, redkih ali zna\xc4\x8dilnih rastlinskih ali \xc5\xbeivalskih vrst ali obmo\xc4\x8dje, pomembno za ohranjanje biotske raznovrstnosti, ki se z uravnote\xc5\xbeenim delovanjem \xc4\x8dloveka v naravi tudi vzdr\xc5\xbeuje. _NEWLINE_Naravne rezervate obi\xc4\x8dajno ustanovijo in\xc5\xa1titucije vlade ali privatni lastniki, ki so lahko tudi dobrodelna ali raziskovalna in\xc5\xa1titucija. Naravni rezervati se glede na nivo zavarovanja uvr\xc5\xa1\xc4\x8dajo v razli\xc4\x8dne IUCN kategorije. Npr.: strogi naravni rezervat (IUCN kategorija Ia) je obmo\xc4\x8dje naravno ohranjenih geotopov, \xc5\xbeivljenjskih prostorov ogro\xc5\xbeenih, redkih ali zna\xc4\x8dilnih rastlinskih ali \xc5\xbeivalskih vrst ali obmo\xc4\x8dje, pomembno za ohranjanje biotske raznovrstnosti, kjer potekajo naravni procesi brez \xc4\x8dlovekovega vpliva._NEWLINE_Prva dr\xc5\xbeava na svetu, ki je imela naravni rezervat, je bila \xc5\xa0ri Lanka, v 3. stoletju pr. n. \xc5\xa1t.\n_START_SECTION_\nZakon o ohranjanju narave\n_START_PARAGRAPH_\nZakon o ohranjanju narave dolo\xc4\x8da omejitve in prepovedi na zavarovanih obmo\xc4\x8djih.'